**Naziv obveznika: Institut za jadranske kulture i melioraciju krša**

**Broj RKP: 3025**

**Matični broj: 3140792**

**OIB: 90884993104**

**Adresa sjedišta: Put Duilova 11, 21000 SPLIT**

**Razina: 11**

**Razdjel: 080**

**Šifra djelatnosti: 7219**

**Šifra županije: 17 – Splitsko-dalmatinska županija**

**Šifra grada / općine: 4090 – Split**

**Split, 31. ožujka 2025. godine**

**OBRAZLOŽENJE GODIŠNJEG IZVJEŠTAJA O IZVRŠENJU POSEBNOG DIJELA FINANCIJSKOG PLANA PRORAČUNSKOG KORISNIKA ZA 2024. GODINU**

**INSTITUT ZA JADRANSKE KULTURE I MELIORACIJU KRŠA**

**21000 Split, Put Duilova 11, RKP: 3025**

**Sažetak djelokruga rada**

Institut za jadranske kulture i melioraciju krša je javni znanstveni institut čija istraživačka djelatnost uključuje temeljna i primijenjena istraživanja iz područja biotehničkih znanosti, polja agronomija, prehrambena tehnologija, šumarstvo i biotehnologija. Institut za jadranske kulture i melioraciju krša je osnovan 1894. godine od strane Ministarstva poljoprivrede iz Beča kao Carsko-kraljevsko-kemična-gospodarstvena pokušajna postaja u Splitu. Kroz proteklih gotovo 130 godina kontinuiranog djelovanja mijenjale su se društvene prilike i nazivi ustanove, ali je ostala nepromijenjena njena usmjerenost na izučavanje poljoprivrede i šumarstva u mediteranskom prostoru i pronalaženje suvremenih rješenja.

Misija Instituta za jadranske kulture i melioraciju krša je provođenje inovativnih istraživačkih projekata u području biotehničkih znanosti (polja: poljoprivreda, prehrambena tehnologija, šumarstvo i biotehnologija), prijenos znanja korisnicima te sudjelovanje u akademskom obrazovanju, s ciljem ekonomskog i socijalnog boljitka zajednice te zaštite okoliša, ali i očuvanja tradicijskih vrijednosti.

Institut za jadranske kulture i melioraciju krša predstavlja stožernu ustanovu u poljoprivredi, šumarstvu i prehrambenoj tehnologiji jadranske (mediteranske) regije Republike Hrvatske. Znanstvena infrastruktura, educirani kadrovi, referentni laboratoriji, te zbirke biljnih genetskih izvora mogu se mjeriti s izvrsnim institucijama takve vrste u Europi i svijetu.

Institut za jadranske kulture i melioraciju krša je usmjeren na izgradnju čvršćih veza s praksom te transfer informacija i znanja različitim korisnicima, korištenjem modernih mrežnih tehnologija, kroz treninge i multidisciplinarne radionice. Gospodarski subjekti su sve više usmjereni na primjenu suvremenih znanja kako bi omogućili svoj razvoj i opstanak, te se na Institutu za jadranske kulture i melioraciju krša kontinuirano odvija i razvija djelatnost izrade naručenih studija, elaborata i usluga analiza različitog biljnog materijala, plodova voća i povrća, poljoprivrednih proizvoda i tla, te dijagnostike u području korisnih i patogenih mikro organizama i štetnika na biljkama.

Istraživačke aktivnosti se provode po kompetitivnom načelu natjecanja za istraživačke projekte, pri čemu Institut za jadranske kulture i melioraciju krša zadnjih godina redovito sudjeluje u natječajima za znanstvene projekte na poziv Hrvatske zaklade za znanost (HRZZ) i Europskih strukturnih i investicijskih fondova (ESI).

Institut za jadranske kulture i melioraciju krša prijavljuje projekte i na ostale pozive za financiranje istraživačkih aktivnosti u poljoprivredi, najčešće u okviru poziva Ministarstva poljoprivrede, šumarstva i ribarstva, te sudjeluje u Nacionalnom programu za biljne genetske izvore. Osim navedenih izvora financiranja znanstvenih projekata, sve veći napori i znanja se ulažu u međunarodne suradnje i zajedničko sudjelovanje u prijavama međunarodnih projekata u okviru Europskog okvirnog programa (Obzor Europa), ali i u drugim programima, bilo da se radi o strogo znanstvenim natječajima ili natječajima za projekte u kojima istraživanja mogu biti sastavni dio aktivnosti, poput Interreg programa i slično.

Vodeće istraživačke aktivnosti Instituta za jadranske kulture i melioraciju krša su interdisciplinarnog karaktera, sa svrhom povećanja učinkovitosti i konkurentnosti poljoprivredne proizvodnje na specifičnom krškom jadranskom području, ali isto tako očuvanja održivosti agro-ekosustava, šumskih ekosustava, bioraznolikosti, očuvanja kvalitete okoliša, zaštite i upravljanja tlom i vodama.

Institut za jadranske kulture i melioraciju krša je utvrdio glavne strateške ciljeve i znanstvene teme u dokumentu pod nazivom Strateški program Instituta za jadranske kulture i melioraciju krša za razdoblje 2018.-2028. godine, a predloženi financijski plan izrađen je u potpunosti u skladu s navedenim dokumentom.

U prosincu 2023. godine sklopljen je Programski ugovor (klasa: 643-02/23-01/00016, urbroj: 533-03-23-0011) između Instituta za jadranske kulture i melioraciju krša i Ministarstva znanosti i obrazovanja, kojim se utvrđuje višegodišnje financiranje osnovne, razvojne i izvedbene proračunske komponente Instituta za jadranske kulture i melioraciju krša sredstvima Državnog proračuna Republike Hrvatske. Programski ugovor sklopljen je u skladu s odredbama Zakona o visokom obrazovanju i znanstvenoj djelatnosti (NN 119/22) i Uredbe o programskom financiranju javnih visokih učilišta i javnih znanstvenih instituta u Republici Hrvatskoj (NN 78/23). Programski ugovor obuhvaća razdoblje od četiri (4) godine odnosno razdoblje od 1. siječnja 2024. do 31. prosinca 2027. godine.

**Osnovna proračunska komponenta Instituta za jadranske kulture i melioraciju krša**, osigurana u Državnom proračunu Republike Hrvatske na izvoru 11 (opći prihodi i primici), obuhvaća sredstva kojima se financiraju osnovne potrebe Instituta za jadranske kulture i melioraciju krša, što obuhvaća plaće i materijalna prava zaposlenika, materijalne troškove poslovanja, sredstva za tekuće i investicijsko održavanje znanstvene infrastrukture, izdatke za obavljanje znanstvene i stručne djelatnosti, sredstva za znanstveno i stručno osposobljavanje i usavršavanje sukladno odredbama Uredbe o programskom financiranju javnih visokih učilišta i javnih znanstvenih instituta u Republici Hrvatskoj (NN 78/23).

**Razvojna proračunska komponenta Instituta za jadranske kulture i melioraciju krša**, osigurana u Državnom proračunu Republike Hrvatske na izvoru 11 (opći prihodi i primici), obuhvaća sredstva kojima se financira ostvarivanje razvojnih aktivnosti: internacionalizacija rezultata znanstvenih projekata i programa, razvoj programa kojima se jača društveni angažman javnog znanstvenog instituta u zajednici s posebnim naglaskom na uvažavanje različitosti, jačanje pravičnosti i socijalne uključivosti u visokom obrazovanju i znanosti, poticanje međunarodne mobilnosti i međunarodne međuinstitucionalne suradnje, izgradnja nove i okrupnjavanje postojeće znanstvene infrastrukture, razvoj programa od posebnog utjecaja na gospodarstvo i društveni razvoj, upravljanje intelektualnim vlasništvom i komercijalizacija rezultata istraživanja znanstvenih projekata i programa.

**Izvedbena proračunska komponenta Instituta za jadranske kulture i melioraciju krša**, osigurana u Državnom proračunu Republike Hrvatske na izvoru 581 (mehanizam za oporavak i otpornost), obuhvaća sredstva kojima se financiraju ostvarivanje izvedbenih aktivnosti: prijave i realizacije kompetitivnih projekata, internacionalizacija rezultata znanstvenih projekata i programa, i ostvarivanje drugih ciljeva u skladu s nacionalnim strateškim smjernicama i strategijom razvoja javnog znanstvenog instituta.

**A622150 Programsko financiranje javnih instituta**



*Sredstva utrošena u ovoj aktivnosti iznose 1.909.923,01 eura, financiraju se iz izvora 11 (Osnovna i razvojna programska komponenta), a sastoje se od sljedećih elemenata:*

* Rashodi za zaposlene (plaće za redovan rad, plaće za posebne uvjete rada, materijalna prava zaposlenih – osnovna programska komponenta).
* Materijalni rashodi, financijski rashodi, naknade građanima i kućanstvima na temelju osiguranja i druge naknade (osnovna programska komponenta i razvojna programska komponenta zajedno).
* Rashodi za nabavu nefinancijske imovine (osnovna programska komponenta i razvojna programska komponenta).

**A622151 Programsko financiranje javnih instituta - iz evidencijskih prihoda**



*Sredstva utrošena u ovoj aktivnosti iznose 676.938,92 eura. Velika većina evidencijskih prihoda Instituta za jadranske kulture i melioraciju krša služi pokriću troškova vezanih za programsko financiranje, dok je neznatan dio troškova vezan za samostalnu djelatnost. Ova aktivnost se financira iz više izvora:*

* Samostalna djelatnost Instituta za jadranske kulture i melioraciju krša iz vlastitih prihoda (izvor 31) provodi se svake godine za financiranje znanstvenoistraživačke djelatnosti, predfinanciranje EU projekata, nabavu opreme i dodatna ulaganja na dugotrajnoj imovini (uređenje zgrade i okoliša).
* Ostale pomoći (izvor 52): projekti Hrvatske zaklade za znanost (projekt razvoj karijera mladih istraživača – izobrazba novih doktora znanosti - plaće i materijalna prava, projekt „IP-2020-02-8397 Potencijal arbuskularne mikorize da mijenja obranu vinove loze od virusa“, projekt „IP-2020-2-1872 Utjecaj autohtonih ne-Saccharomyces kvasaca na aromu vina“, projekt „IP-2022-10-9643 Novi pristup praćenja leta i/ili suzbijanja maslinine muhe (Bactrocera oleae, Rossi) uporabom hlapivih tvari nusprodukta proizvodnje piva“ i projekt „IP-2022-10-7260 Uloga magnezija u ishrani rajčice: integrativni pristup“); potpore male vrijednosti SDŽ-a ugovorene 2022. godine; program Ministarstva poljoprivrede, šumarstva i ribarstva „Sudjelovanje u provedbi Nacionalnog programa očuvanja i održive uporabe biljnih genetskih izvora za hranu i poljoprivredu“; projekti Sveučilišta u Splitu (projekt Blue-connect, Noć istraživača i projekt PRIMA SeaFennel4med), projekt Ministarstva znanosti, obrazovanja i mladih (projekt Prima Safe-H2O-Farm).
* Sredstva prihoda od prodaje nefinancijske imovine (izvor 71) namjenski su utrošena na infrastrukturna ulaganja i na kupoprodaju poslovnog objekta koji se nalazi na zemljištu Instituta.

**A622152 Programsko financiranje jzi - iz strukturnih i investicijskih fondova EU**



*Sredstva utrošena u ovoj aktivnosti iznose 116.027,18 eura. Ova aktivnost se financira iz više izvora:*

* Sredstva učešća za pomoći (izvor 12) odnose se na projekt Osuvremenjivanje infrastrukture Instituta za jadranske kulture i melioraciju krša kao preduvjet izvrsnosti u istraživanjima mediteranske poljoprivrede (Kod projekta: KK.01.1.1.09.0019) koji je završio 2024. godine. Predfinanciranjem iz vlastitih sredstava Instituta pokriveni su nastali troškovi, a u 2024. godini su refundirana sredstva nakon odobrenog ZNS-a.
* Sredstva Europskog fonda za regionalni razvoj odnose se na projekt Osuvremenjivanje infrastrukture Instituta za jadranske kulture i melioraciju krša kao preduvjet izvrsnosti u istraživanjima mediteranske poljoprivrede (Kod projekta: KK.01.1.1.09.0019) koji je završio 2024. godine. Predfinanciranjem iz vlastitih sredstava Instituta pokriveni su nastali troškovi, a u 2024. godini su refundirana sredstva nakon odobrenog ZNS-a.
* Sredstva mehanizma za oporavak i otpornost (izvor 581) odnose se na projekt Povećanje inovativnosti istraživanja u poljoprivredi i šumarstvu Mediterana osuvremenjivanjem infrastrukture i unaprjeđenjem izvrsnosti istraživačke grupe (INOMED-2I), potpora: Interni projekt - u okviru Nacionalnog plana oporavka i otpornosti 2021. -2026., Financira Europska unija – NextGenerationEU, broj projekta: 09-207/1-23.

**A622153 Samostalna djelatnost javnih instituta - iz evidencijskih prihoda**



*Sredstva utrošena u ovoj aktivnosti iznose 7.841,90 eura. Velika većina evidencijskih prihoda Instituta za jadranske kulture i melioraciju krša služi pokriću troškova vezanih za programsko financiranje, dok je neznatan dio troškova vezan za samostalnu djelatnost. Ova aktivnost financira se iz izvora 31 (Vlastiti prihodi):*

* Samostalna djelatnost Instituta za jadranske kulture i melioraciju krša iz vlastitih prihoda **(izvor 31)** provodi se svake godine za pokriće materijalnih troškova nastalih vezano uz usluge najma staklenika.

**U Splitu, 31.03.2025. godine**

 Ravnateljica Instituta

 \_\_\_\_\_\_\_\_\_\_\_\_\_\_\_\_\_

 Dr. sc. Katja Žanić